4 haarstyle wat groot is dié winter | SARIE
4 haarstyle wat groot is dié winter	deur SARIE.com-span
Herfs is hier en winter om die draai. En ’n nuwe seisoen is altyd ’n goeie verskoning vir ’n nuwe haarstyl. Hier is 4 style wat gróót is dié winter …
As jy onlangs eers die ombré-styl op jou hare gedoen het, is jy reeds reg vir winter. Janine reken dat dié gewilde styl steeds groot gaan wees. “Dit word so ’n klein bietjie opgekikker met ’n paar ligte sonstrepies hier en daar – baie subtiel, maar steeds sigbaar.”
Khloe Kardashian se ombré-haarstylFOTO: Instagram @khloekardashian
Sangeres Vanessa Hudgens se hare is ook ombré gekleurFOTO: Instagram @vanessahudgens
Warmer bruine en rooibruin gaan ook groot wees dié winter. Maar moenie paniekerig raak as jy van jou blonde hare hou nie. Ver-winter dit met ligter bruin strepies in jou blonde kapsel. “Die dieper, ryker kleure gee meer glans aan die hare,” sê Janine.
Emma Stone se warm haarkleur is in die kol vir winterFOTO: Twitter @voguemagazine Bertha le Roux se rooi haarkleur met ligte strepies is perfek vir winterFOTO: SARIE
“Hare wat minder moeite verg is definitief modieus dié winter,” meen Janine. “Lang hare wat in lagies gesny is, kan lekker los droog geblaas word vir ’n golwende voorkoms.”
Die hoë bolla is ook ’n gerieflike haarstyl. “Dit lyk veral mooi met hoë krae en serpe wat ons in die winter dra.” Ons skoonheidspan wys jou HIER hoe om dié bolla perfek te kry. Model Lily Aldridge se golwende hare is ook in lae gesnyFOTO: Instagram @lilyaldridge
Melinda Bam se hoë bolla werk ook perfek vir die winterFOTO: Instagram @melindabam
Dit is ’n maklike, min-moeite styl. “Wat ook mooi is met die lang bob, is baie fyn strepies vir meer beweging,” reken Janine.
Kaley CuocoFOTO: Instagram @normancook Die bob: ’n haarstyl vir enige gesig